Diari Oficial de la Generalitat Valenciana


Sumari del DOGV 1195, del 01-12-1989 (1989/815869)

ORDRE de 10 de novembre de 1989, de la Conselleria d'Administració Pública, per la qual és homologada la constitució i Estatuts de la <<Manconunitat per a la prestació de Serveis Socials de municipis d'Algorfa, Benejúzar, Bigastro, Jacarilla i Redován>>, i són aprovats els seus Estatuts.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/10/(2)/dof/vci/html**

### Dades del document

Número de DOGV
:   1195

Data del DOGV
:   01-12-1989

Secció del DOGV
:   DISPOSICIONS GENERALS

Número del document
:   1989/815869


Data del document
:   10-11-1989

Organisme emissor
:   Conselleria d'Administració Pública

Tipus de document
:   Ordre

Ordre de 10 de novembre de 1989, de la Conselleria d'Administració Pública, per la qual és homologada la constitució i estatuts de la "Macomunitat per a la Prestació de Serveis Socials dels Municipis d'Algorfa, Benejúzar, Bigastro, Jacarilla i Redován" i són aprovats els seus estatus.  
Els Municipis d'Algorfa, Benejúzar, Bigastro, Jacarilla i Redován, tots ells de la província d'Alacant, fent ús de la facultat que els confereix l'article 44, paràgraf 1 de la Llei 7/1985, de 2 d'abril, Reguladora de les Bases de Règim Local, tramitaren expedient per aprovar la constitució i els Estatuts de la «Mancomunitat per a la prestació de Serveis Socials».  
En remetre l'expedient tramitat i els Estatuts aprovats a aquesta Conselleria, ha estat observat que acompleixen en tots els termes la legislació vigent al respecte, i no s'hi ha advertit cap infracció a l'ordenament jurídic, ni detriment de les competències d'aquesta Comunitat Autònoma, ni interferència en el seu exercici.  
Per aquesta raó, i atés el que disposa el Reial Decret 695/1989, de 13 de febrer, de transferències de competències, en relació amb el Decret de la Presidència de la Generalitat 10/1985, de 21 de juny,  
DECRETE:  
Article únic  
Es homologada la constitució de la «Mancomunitat per a la prestació de Serveis Socials dels Municipis d'Algorfa, Benejúzar, Bigastro, Jacarilla i Redován», i els seus Estatuts, reproduïts en l'annex a aquesta Ordre, per haver acreditat la legalitat de les actuacions i haver sorgit, per tant, una Entitat Local amb personalitat jurídica pròpia.  
València, 10 de novembre de 1989.  
El Conseller d?Administració Pública,   
EMERIT BONO MARTINEZ  
ESTATUTS DE LA MANCOMUNITAT PER A LA PRESTACIO DE SERVEIS SOCIALS DELS MUNICIPIS DE ALGORFA, BENEJUZAR, BIGASTRO, JACARILLA I REDOVAN  
Article 1r  
1. Les Entitats Locals d'Algorfa, Benejúzar, Bigastro, Jacarilla i Redován, de la província d'Alacant, a l?empara del que es disposa en l?ordenança jurídica vigent, han acordat de constituir-se en Mancomunitat Voluntària d'Entitats Locals per a l?organització i la prestació en forma mancomunada de les obres, serveis i activitats de la seva competència, que es recullen en els presents estatuts.  
2. La Mancomunitat té personalitat i capacitat jurídica per al compliment de les seues finalitats específiques.  
Article 2n  
La Mancomunitat que es constitueix té la seu en el municipi de Benejúzar i es denomina Mancomunitat de Serveis Socials dels Municipis d'Algorfa, Benejúzar, Jacarilla i Redován.  
Article 3r  
1. Són finalitats de la Mancomunitat:  
a) millorar la qualitat de vida dels ciutadans, en pro d'aconseguir un millor benestar social,  
b) sufragar les despeses del personal adscrit als Serveis Socials,  
c) potenciar i facilitar els recursos necessaris per pal·liar la problemàtica social, personal i familiar que puga esdevenir-se,  
d) coordinar els centres i serveis de caràcter social de la zona,  
e) atendre la problemàtica sectorial que puga esdevenir-se,  
f) i la resta de serveis inclosos en l?àmbit de la competència municipal, segons els termes de la legislació de l?Estat i de la Comunitat Autònoma en cada moment.  
2. Per a l'assumpció de nous serveis caldrà que cadascuna de les entitats mancomunades en ple n?estiga conforme per majoria absoluta.  
3. La mancomunitat estudiarà aquestes peticions i resoldrà sobre la seua viabilitat.  
4. La prestació i explotació dels serveis podrà realitzar-la la Mancomunitat conforme a qualsevol de les formes previstes en l'ordenança jurídica vigent.  
5. La prestació de les finalitats enumerades en el paràgraf 1r. d'aquest article suposa la subrogació per part de la Mancomunitat en la titularitat del servei i li correspon, per tant, la gestió integral d'aquest, i tot allò referent a la imposició i ordenació de la taxa que pugués gravar-se.  
Article 41  
La Mancomunitat, com a entitat local reconeguda per la llei, exercirà totes les potestats que li siguen conferides per la legislació vigent que efecte a les entitats d'aquestes característiques per al compliment de les seues finalitats.  
Article 5é  
1. Els òrgans de govern de la Mancomunitat seran representatius dels Ajuntaments mancomunats.  
2. Els òrgans de govern són:  
a) El Ple de la Mancomunitat.  
b) El President.  
c) El Vice-president o Vice-presidents, s'escau.  
3. Podran igualment crear-se, tenint en compte el nombre de serveis que la Mancomunitat oferesca.  
Article 6é  
Atenent al nombre d'habitants dels municipis mancomunats, dada que suposa una dedicació distinta del servei en funció de la població de cadascun, es consideren dos grups diferents, l?un format pels tres municipis de major població (Benejúzar, Bigastro i Redován) i l'altre pels de menor població (Algorfa i Jacarilla). Atenent a aquesta característica, cadascun dels municipis d'Algorfa i Jacarilla tindrà una representació en els drets, beneficis i càrregues de la Mancomunitat, de la meitat dels que en corresponguen a cadascun dels municipis de Benejúzar, Bigastro i Redován.  
Article 7é  
1. El Ple de la Mancomunitat ha d'estar integrat pels vocals representants de les entitats mancomunades, elegits pels respectius plens.  
2. Cada entitat mancomunada ha de comptar amb un vocal que haurà de ser elegit pels respectius plens per majoria simple entre els components de la Corporació.  
3. Els vocals posseiran, d'acord amb el que disposa l'article 6é. per als acords dels òrgans col·legiats de la Mancomunitat, el següent nombre de vots, d'acord amb el municipi al qual hi representen:  
Benejúzar 2  
Bigastro 2  
Redován 2  
Algorfa 1  
Jacarilla 1  
4. Les entitats nomenaran un vocal suplent per cadascun dels representants de la Mancomunitat amb les mateixes prerrogatives que el titular.  
5. El manament dels vocals coincideix amb el de les seues respectives corporacions.  
Article 8é  
1. Després de la realització d'eleccions locals, i dins el termini previst per la Llei per a la designació de representants en òrgans col·legiats, les entitats locals hauran de nomenar el vocal i el substitut representants de les entitats locals a la Mancomunitat, i hauran de comunicar-hi el resultat.  
2. Fins a la data de constitució del nou ple, actuaran en funcions l'anterior i seu president.  
3. Transcorregut el termini per a la designació dels vocals per les Entitats i dins dels 10 dies següents es procedirà a la constitució del nou Ple de la Mancomunitat i a la designació del President.  
4. Durant el període a què es refereix el paràgraf 2, sols es podrà dur a terme la gestió ordinària de la Mancomunitat.  
Article 9é  
Correspon al Ple de la Mancomunitat:  
a) aprovar el pressupost,  
b) aprovar la plantilla,  
c) exercir accions en defensa dels drets de la mancomunitat; oposar-se en afers litigiosos en els quals aquesta siga demandada i entaular tota mena de recursos en assumptes de qualsevol classe, grau o jurisdicció,  
d) proposar la modificació o reforma dels estatuts,  
e) aprovar, revisar, adquirir i alienar el patrimoni de la Mancomunitat.  
f) aprovació d'ordenances, censures de comptes, reconeixement de crèdits, operacions de crèdits, concessió de quitances i esperes, i qualsevol mena de compromís econòmic,  
g) aprovar els plans i projectes necessaris per a l?establiment, desenvolupament i gestió de les obres, serveis o activitats previstes com a finalitats de la Mancomunitat,  
h) admissió i separació de membres de la Mancomunitat,  
i) establiment de mèrits per als concursos de funcionaris d'habilitació nacional,  
j) aprovació de les bases que hauran de regir les proves d'accés a la funció pública de la Mancomunitat,  
k) determinar la forma de gestionar els serveis,  
l) la incorporació de les finalitats previstes en l'article 3, no ateses inicialment,  
m) totes aquelles que la legislació atribueix al ple dels Ajuntaments per al compliment de les seves finalitats.  
Article 10  
1. El President de la Mancomunitat serà elegit pel Ple de la Mancomunitat entre els seus membres, per majoria absoluta, del nombre de vots computats, segons el que estableix l'article 7, apartat 3.  
2. Podran ser candidats a la Presidència tots i cadascun dels vocals que composen el Ple.  
3. Si cap candidat obté majoria absoluta en la primera votació, es celebrarà, vint-i-quatre hores després, una segona votació i resultarà elegit aquell que obtinga major nombre de vots. En cas d'empat resultarà elegit el de major edat.  
4. Per a la destitució del President se seguirà el mateix procediment que l'establert en la legislació vigent per a la destitució de l?Alcalde.  
Article 11  
El Ple de la Mancomunitat designarà un o diversos Vice-presidents, en un nombre màxim de dos, els quals el substituiran per ordre del seu nomenament en cas d'absència, vacant o malaltia.  
Article 12  
1. Corresponen al President de la Mancomunitat les següents competències:  
a) dirigir el govern i l'administració de la Mancomunitat,  
b) convocar, presidir i aixecar les sessions del ple de qualsevol altre òrgan municipal,  
c) dirigir, inspeccionar i impulsar els serveis de la Mancomunitat,  
d) ordenar pagaments, retre comptes i administrar els fons i béns de la Mancomunitat,  
e) retre anualment els comptes de l'Administració del patrimoni,  
f) disposar despeses dins els límits de la seua competència,  
g) ocupar la Direcció de personal de la Mancomunitat,  
h) que els tècnics corresponents formulen el projecte de pressupost de la Mancomunitat,  
i) contractar obres, serveis i suministres, sempre que la seua quantia no excedesca el 5% dels recursos ordinaris del pressupost, ni el 50% del límit general aplicable a la contractació directa, segons el procediment legal,  
j) exercir la representació de la Mancomunitat en tota mena d'actes i negocis jurídics,  
k) atorgar poders a Procuradors per comparèixer en judicis i fora de judici,  
l) visar, amb la signatura, les certificacions que siguen expedides en els actes i documents de la Mancomunitat,  
m) exercir totes les accions que siguen necessàries per al bon funcionament dels serveis de la Mancomunitat,  
n) totes aquelles que la normativa de règim local atribueix a l'Alcalde per a l'acompliment de les competències que té atribuïdes.  
2. El President pot delegar per a l?exercici de les seves atribucions, excepte la de convocar i presidir les sessions del Ple i les enumerades en els apartats a, g i k.  
Article 13  
L El Ple funciona en règim de sessions ordinàries de periodicitat preestablerta i d'extraordinàries.  
2. El Ple celebra sessió ordinària almenys una vegada per trimestre i extraordinària quan així ho decidesca el President o ho sol·licite la quarta part, pel cap baix, del nombre legal de vocals del Ple. En aquest últim cas, la celebració del Ple no podrà retardar-se més de dos mesos des què en fou sol·licitada.  
Article 14  
1. Les sessions del Ple han de convocar-se almenys amb cinc dies hàbils d?antelació. En la citació haurà de constar l'ordre del dia.  
2. El Ple es constitueix vàlidament amb l?assistència d'un terç del nombre legal de membres, el qual no podrà ser mai inferior a tres. Aquest quòrum haurà de mantenir-se al llarg de tota la sessió.  
3. En tots els casos, és necessària l?assistència del President i del Secretari de la Mancomunitat o de qui legalment els hi substituesca.  
Article 15  
Els acords del Ple són adoptats, per regla general, per la majoria simple del nombre de vots dels membres presents, computats segons el que estableix l?article 7é, apartat 3. Hi ha majoria simple quan els vots afirmatius superen els negatius.  
Cal el vot favorable de la majoria absoluta del nombre total de vots, computats segons el que estableix l?article 7é, apartat 3, per a l'adopció dels acords en les matèries següents:  
a) proposta de modificació o ampliació dels estatuts,  
b) aprovació del pressupost de la Mancomunitat,  
e) aprovació d'ordenances i tarifes de caràcter general que afecten els usuaris dels serveis,  
d) aprovació de comptes,  
e) aprovació de la plantilla de la Mancomunitat,  
f) concertar crèdits,  
g) acordar la prestació dels serveis prevists en l'apartat e) del paràgraf 1r. de l?article 3,  
h) l'assumpció dels nous serveis prevists en l'apartat e) de l'article 3,  
i) determinació de la forma de gestió del servei,  
j) aprovació de quotes extraordinàries.  
Article 16  
1. La funció pública de Secretaria, comprensiva de la fe pública i assessorament legal preceptiu, i també el control i la fiscalització, intervenció de la gestió económico- financera i pressupostària, i la comptabilitat, tresoreria i recaptació han de ser encomanades a funcionaris amb habilitació de caràcter nacional i es cobriran per acumulació, entre els funcionaris que posseesquen aquest caràcter, d'algun dels Ajuntaments mancomunats.  
2. Fins el moment en què siguen creades aquestes places, les funcions esmentades han de ser realitzades pels funcionaris que posseesquen aquest caràcter, nomenats pel Ple de la Mancomunitat, de conformitat amb la legislació vigent.  
Article 17  
1. La resta de personal de la Mancomunitat haurà de ser seleccionat mitjançant els sistemes d?oposició, concurs i concurs-oposició, respectant sempre els principis constitucionals de publicitat, mèrit i capacitat.  
2. Fins el moment que es proveesquen les places convocades, aquestes podran ser cobertes interinament o amb personal laboral de caràcter temporal, segons les seues funcions, per les persones que, tot respectant els principis assenyalats al paràgraf anterior, siguen oportunament seleccionades.  
3. Les places vacants hauran de traure's a oferta de col·locació en el primer trimestre de cada any.  
4. El nomenament i règim del personal eventual, si calgués, serà idèntic al previst per a les Corporacions Locals per la legislació vigent.  
Article 18  
1. La Hisenda de la Mancomunitat està constituïda pels següents recursos:  
a) Ingrés de dret privat.  
b) Subvencions i altres ingressos de dret públic.  
c) Taxes i preus públics per la prestació de serveis o la realització d'activitats de la seva competència.  
d) Contribucions especials o millora de serveis de la competència de la Mancomunitat.  
e) Els procedents d'operacions de crèdit.  
f) multes.  
g) Les aportacions de municipis mancomunats.  
h) Qualsevol altre recurs que, en favor de la Mancomunitat, siga establert per les disposicions legals que es dicten.  
Article 19  
1. Per a la imposició, exacció, liquidació i cobrament dels recursos enumerats en l?article anterior, la Mancomunitat aprovarà les Ordenances Fiscals corresponents als distints serveis, les quals ordenances, després de ser aprovades, tindran força obligatòria en tots els municipis integrants.  
2. Correspon als municipis de facilitar a la Mancomunitat tota la informació precisa per a la formació de padrons, altes, baixes i totes les altres modificacions referides als contribuents afectats pels diferents serveis que constituesquen les finalitats regulades en articles anteriors.  
3. La Mancomunitat podrà, en tot moment i pels seus propis mitjans, comprovar la veracitat i exactitud de les dades a les quals es refereix el número anterior.  
Article 20  
La participació de cadascun dels ajuntaments en els beneficis i càrregues de caràcter econòmic de la Mancomunitat es determina en funció dels dos grups establerts en l'article 5é, a saber:  
Benejúzar: 25%  
Bigastro: 25%  
Redován: 25%  
Algorfa: 12,5%  
Jacarilla: 12,5%  
Article 21  
Les aportacions dels municipis a la mancomunitat tenen la consideració de pagaments obligatoris i preferents per a les entitats mancomunades.  
Article 22  
1. Les aportacions econòmiques dels municipis es realitzaran en la forma i terminis que determine el Ple. En cas que algun municipi es retarda en el pagament de la quota en més d'un trimestre, el President requerirà el pagament en el termini de vint dies. Transcorregut aquest termini sense haver fet efectiu el dèbit, el President podrà sol·licitar dels òrgans de l'Administració Central, Autonòmica o Provincial, la retenció de les quotes pendents, amb càrrec de les quantitats que per, qualsevol concepte, fossen liquidades a favor de l'ajuntament deudor perquè les entregue a la Mancomunitat.  
2. Els ajuntaments mancomunats autoritzen expressament aquesta retenció en el moment de l'aprovació d?aquestos estatuts, adjuntant la certificació de descobert reglamentària en cada cas. A tal efecte cada ajuntament atorgarà poder notarial tan ampli com en dret procedesca a favor de la mancomunitat.  
3. El manteniment reiterat en situació de deutor a la Mancomunitat per part d'una Entitat Local serà causa suficient per procedir a la seva separació definitiva i es podran reclamar les quantitats degudes i les despeses derivades de conformitat amb els apartats 1 i 2 d'aquest article.  
4. Per a la separació definitiva serà imprescindible l'acord del Ple de la Mancomunitat per majoria absoluta i la ratificació, almenys per igual nombre, de les entitats mancomunades, excepte d'aquella que siga objecte de separació.  
Article 23  
1. La Mancomunitat aprovarà anualment un pressupost de conformitat amb el que es disposa en la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim puguen reconèixer, i dels drets amb venciment o que es preveja realitzar durant el corresponent exercici econòmic.  
3. S'inclouran en el pressupost les inversions que pretenguen realitzar-se i també les fonts de finançament.  
Article 24  
1. El patrimoni de la mancomunitat estarà integrat per tota classe de béns, drets i accions que legítimament adquiresca, bé en el moment de la constitució, bé posteriorment.  
A tal efecte, haurà de formar-se un inventari de conformitat amb allò regulat per les disposicions vigents.  
2. la participació de cada entitat mancomunada en aquest patrimoni es fixarà, inicialment i en l?esdevenidor, en funció dels percentatges establerts en l'article 5é.  
Article 25  
La Mancomunitat es constitueix per temps indefinit.  
Article 26  
La modificació dels Estatuts s'acomodarà al mateix procediment i requisits que els exigits per a la seua aprovació.  
Article 27  
1. Per a la incorporació a la Mancomunitat d'un nou municipi caldrà:  
a) El vot favorable de la majoria absoluta dels membres de la Corporació interessada.  
b) El vot favorable de la majoria absoluta del nombre de vots dels membres del Ple de la Mancomunitat.  
2. L?aportació inicial dels municipis incorporats a la Mancomunitat amb posterioritat a la seva constitució, vindrà determinada per l?índex del patrimoni de la Mancomunitat per habitants, multiplicat pel nombre d'habitants de dret de l'entitat que sol·licita la inclusió.  
De no existir aquest patrimoni, haurà d'aportar la quota que resulte de multiplicar la quantitat a què es refereix l'apartat b) de l'article 19 pel nombre d'habitants de dret del municipi i per un nombre d'anys que no podrà excedir a cinc.  
La quota resultant de la valoració podrà ser exigida en el moment de la incorporació de la Entitat Local a la Mancomunitat o quedar diferida per al supòsit de la dissolució o, si s'escau, separació de la Mancomunitat.  
3. Així mateix haurà d'aportar totes les despeses que s'originen amb motiu de la seua inclusió a la Mancomunitat.  
Article 28  
Per a la separació voluntària de la Mancomunitat de qualssevol dels municipis que la integren, caldrà:  
a) Que la Corporació interessada així ho sol·licite previ acord adoptat per majoria absoluta en el Ple.  
b) Que estiga al corrent del pagament de les seues aportacions.  
c) Haurà d'abonar totes les despeses que origine amb motiu de la seua separació i la part dels passiu contret per la Mancomunitat al seu càrrec.  
Article 29  
1. La separació d'una o diverses Corporacions no obligarà al Ple a practicar liquidació de la mancomunitat, i aquest dret quedarà en suspens fins el dia de la dissolució d'aquesta, data en la qual entrarà a participar en la part alíquota que li corresponga de la liquidació de béns de la mancomunitat.  
En el supòsit que l'aportació inicial estigués constituïda per elements del servei propis de l'Ajuntament, la mancomunitat, vistes les circumstàncies concurrents, podrà fer efectiva totalment o parcial la liquidació amb els mateixos elements aportats.  
2. Tampoc podran, les corporacions separades, al·legar dret de propietat dels béns i serveis de la Mancomunitat, encara que radique en el seu terme municipal.  
Article 30  
La Mancomunitat es dissoldrà per alguna de les causes següents:  
a) Per desaparició de la finalitat per a la qual fou creada.  
b) Si així ho acordés el Ple de la Mancomunitat i els ajuntaments mancomunats, amb el vot favorable de la majoria absoluta legal.  
c) Si l?Estat, la Comunitat Autònoma, La Diputació Provincial o els respectius Ajuntaments porten a terme la prestació de serveis objecte de la Mancomunitat.  
Article 31  
1. Quan els Ajuntaments mancomunats decidesquen disoldre la Mancomunitat, adoptaran el corresponent acord previ on manifesten aquest propòsit, per a la qual cosa caldrà la majoria absoluta de vots dels membres que legalment els integren.  
2. A la vista dels acord municipals, el Ple de la Mancomunitat, en el termini dels trenta dies següents a la recepció de la comunicació dels membres, nomenarà una Comissió liquidadora, composta pel President i, almenys quatre vocals. En aquesta s'integraran, per complir la funció d'assessorament, et Secretari i l'Interventor, si n'hi hagués. Podrà també convocar a les reunions determinats experts per escoltar-ne l'opinió o perquè preparen informe o dictàmens en ternes concrets de la seua especialitat.  
3. La comissió en un termini no superior a tres mesos farà un inventari de béns, serveis i drets de la Mancomunitat, xifrarà els seus recursos, càrregues i dèbits; allistarà el seu personal i proposarà al Ple de l?entitat l?oportuna distribució o integració d'aquestos en els Ajuntaments mancomunats, tenint en compte les dades utilitzades per a la formació del patrimoni.  
També assenyalarà el calendari d'actuacions liquidadores, el qual no excedirà els sis mesos.  
4. La proposta per ser aprovada vàlidament requerirà el vot favorable de la majoria absoluta dels membres del Ple de l?Entitat. Una vegada aprovada, la proposta serà vinculant per als Ajuntaments mancomunats.  
5. En tot cas, una vegada haja estat verificada la integració del personal a les respectives municipalitats, seran respectats tots els drets de qualsevol ordre o naturalesa que aquest tingués en la Mancomunitat.  
DISPOSICIO ADDICIONAL  
Unica  
Els Registres de les diverses Entitats Locals mancomunades es consideraran registres delegats del de la Mancomunitat amb caràcter general d'entrada, eixida i presentació de documents.  
DISPOSICIONS TRANSITORIES  
Primera  
En el mes següent a l'aprovació definitiva dels Estatuts, les Corporacions mancomunades hauran de designar el representant que els corresponga i comunicar-ne el nom i el domicili a la Secretaria de l?Assemblea Constituent.  
Segona  
L?Assemblea Constituent, en un termini igual, convocarà a tots els representants de les Entitats mancomunades amb l?únic objecte de constituir el Ple i de nomenat el President de la Mancomunitat. Actuarà de Secretari qui ocupe aquest càrrec en l'Ajuntament on es celebre la sessió.  
Tercera  
Una vegada quede definitivament creada i constituïda la Mancomunitat, l'Ajuntament de Benejúzar, que actualment gestiona el servei per als cinc municipis, transferirà a la Mancomunitat el personal contractat per a la prestació del servei, el qual actualment consta d'un psicòleg i dues assistentes socials, als quals s'haurà de respectar els drets adquirits en matèria de retribucions, antiguitat, afiliació a la Seguretat Social, etc. També es realitzarà un estudi econòmic en matèria comptable, per determinar els drets o deutes econòmics amb els que cada Ajuntament inicia la seva participació.  
DISPOSICIO FINAL  
Unica  
En allò previst per aquests Estatuts, s'aplicarà el que estableix la legislació per a les Entitats Locals.


Còpia Permalink ELI